|  |
| --- |
| **Regionálne osobnosti, ktorých výročie si pripomíname v decembri 2024****Okres Pezinok** |
| **Pitrof, Štefan**\* 22.05.1826 - Trnava (Slovensko)+ 03.12.1884 - Vištuk (Slovensko)Kazateľ, publicista. Pôsobil ako farár vo Vištuku. Patril k šíriteľom slovenskej knihy, podporoval chudobných študentov. Kázal len po slovensky. - 140. výr. úmrtia |
| **Erdélsky, Karol**\* 06.02.1906 - Ludanice (Slovensko)+ 04.12.1994 - Bratislava (Slovensko)Pedagóg, študoval na Učiteľskom ústave v Modre. Autor a spoluautor učebníc a prírodovedeckých príručiek pre žiakov a učiteľov, prekladateľ z češtiny.- 30. výr. úmrtia |
| **Hečko, Víťazoslav**\* 05.12.1919 - Suchá nad Parnou (Slovensko)+ 07.12.1972 - Bratislava (Slovensko)Slovenský prekladateľ, básnik a redaktor. Počas druhej svetovej vojny býval vo Svätom Jure.- 105. výr. narodenia |
| **Roy, Pavel Peter**\* 01.06.1839 - Nové Mesto nad Váhom (Slovensko)+ 05.12.1909 - Melčice (Slovensko)Evanjelický kňaz, bibliograf, prekladateľ, národný pracovník. Študoval na gymnáziu v Modre. Publikoval v dobových národných periodikách. - 115. výr. úmrtia |
| **Berka, Miloš**\* 30.04.1937 - Michalovce (Slovensko)+ 07.12.1994Hudobný folklorista a hudobný skladateľ. V roku 1944 sa s rodičmi prisťahoval do Šenkvíc. - 30. výr. úmrtia |
| **Rajner, Vojtech**\* 09.12.1919 - Pezinok (Slovensko)+ 14.05.1999Kapucín. Po barbarskej noci prenasledovaný a odsúdený. - 105. výr. narodenia |
| **Neumann, Daniel**\* 08.05.1831 - Nové Mesto nad Váhom (Slovensko)+ 13.12.1909 - Modra (Slovensko)Učiteľ, kultúrno-osvetový pracovník. Študoval na gymnáziu v Modre. Učil v Modre - Kráľovej, bol aj kantorom, zostavil kroniku cirkevného zboru. - 115. výr. úmrtia |
| **Letňan, Július**\* 14.12.1914 - Krokava (Slovensko)+ 03.02.1973 - Svätý Jur (Slovensko)Hudobný skladateľ, dirigent. Organizátor záujmovej umeleckej činnosti. Publikoval v časopisoch. - 110. výr. narodenia |
| **Zochová, Milina**\* 15.12.1854 - Ozdín (Slovensko)+ 16.06.1944 - Modra (Slovensko)Prekladateľka, kultúrna pracovníčka. Od roku 1908 žila v Modre, propagátorka ženského hnutia, členka výboru Živeny. - 170. výr. narodenia |
| **Zvonár Tieň, Jozef**\* 15.12.1919 - Svätý Jur (Slovensko)+ 19.08.1989 - Londýn (Anglicko)Básnik, dramatik a prekladateľ. Rodák zo Svätého Jura. V roku 1949 emigroval. - 105. výr. narodenia |
| **Jermář, Bohuslav**\* 16.12.1889 - Praha (Česko)+ 25.07.1957 - Praha (Česko)Vinohradník a vinár, ktorý prišiel do Modry v r. 1932 a založil tu vinohradnícko-vinársky podnik. Písal odborné články. - 135. výr. narodenia |
| **Žudel, Juraj**\* 09.01.1929 - Zemianska Olča (Slovensko)+ 18.12.2009 - Bratislava (Slovensko)Významný slovenský historický geograf a dlhoročný vedecký pracovník Geografického ústavu SAV. Býval v Modre, kde je aj pochovaný. - 15. výr. úmrtia |
| **Macák, Ľudovít**\* 18.01.1921 - Vištuk (Slovensko)+ 19.12.1994 - Bratislava (Slovensko)Kňaz, pedagóg a spisovateľ. Pre vieru bol prenasledovaný a väznený. - 30. výr. úmrtia |
| **Felcán, Arpád Vojtech**\* 13.08.1900 - Hlohovec (Slovensko)+ 20.12.1944 - Píla (Slovensko)Učiteľ, regionálny historik, protifašistický bojovník. V novembri 1944 ho zatklo gestapo, koncom decembra bol popravený. - 80. výr. úmrtia |
| **Majer, Ján Jaromír**\* 20.12.1814 - Skalica (Slovensko)+ 24.09.1890 - Modra (Slovensko)Učiteľ v Modre, zaslúžil sa o slovenský charakter modranského gymnázia, spoluzakladateľ Matice slovenskej a Slovenského kasína v Modre.- 210. výr. narodenia |
| **Sloboda, Daniel**\* 20.12.1809 - Skalica (Slovensko)+ 10.11.1888 - Rusava (Česko)Kňaz, venoval sa botanike. Študoval na gymnáziu v Modre. Publikoval články, venoval sa meteorológii, entomológii a botanike. - 215. výr. narodenia |
| **Hupka, Karol**\* 01.10.1883 - Svätý Jur (Slovensko)+ 21.12.1959 - Svätý Jur (Slovensko)Banský odborník. Študoval na piaristickom gymnáziu vo Svätom Jure. - 65. výr. úmrtia |
| **Kukumberg, Viliam**\* 21.12.1929+ 25.10.1989Bol odborným asistentom SVŠT v Bratislave, zakladateľ divadelného a folklórneho súboru Mladosť a folklórneho súboru Čerešničky v Šenkviciach.- 95. výr. narodenia |
| **Vořechová-Vejvodová, Marie**\* 21.12.1889 - Březnice (Zlín, Česko)+ 18.02.1974 - Praha (Česko)Akademická maliarka, ilustrátorka. V roku 1912 prišla do Modry, kde viedla Dielňu na hlinený riad.- 135. výr. narodenia |
| **Valka, Peter**\* 22.12.1959 - Modra (Slovensko)+ 24.12.2011Športovec, stolný tenista, paralympionik. Reprezentoval Slovensko na Olympijských hrách v Aténach (2004). - 65. výr. narodenia |
| **Štúr, Július**\* 24.12.1844 - Modra (Slovensko)+ 01.06.1915Vyštudoval právo a usadil sa ako advokát v Pezinku. Zakladateľ pezinskej vetvy rodiny Štúrovcov. - 180. výr. narodenia |
| **Žák, Kamil**\* 15.04.1932+ 25.12.2009Učiteľ, kultúrny pracovník. Podieľal sa na pozdvihnutí kultúrnej úrovne obyvateľov Šenkvíc. Je autorom zbierky básní, venoval sa recitácii, divadlu i folklóru. - 15. výr. úmrtia |
| **Novomeský, Laco**\* 27.12.1904 - Budapešť (Maďarsko)+ 04.09.1976 - Bratislava (Slovensko)Básnik, novinár, publicista, prekladateľ, redaktor, politik, predseda Matice slovenskej. Študoval v Modre. - 120. výr. narodenia |

 **Okres Senec**

|  |
| --- |
| **Erdélsky, Karol**\* 06.02.1906 - Ludanice (Slovensko)+ 04.12.1994 - Bratislava (Slovensko)Pedagóg, učil v Novej Dedinke. Autor a spoluautor učebníc a prírodovedeckých príručiek pre žiakov a učiteľov, prekladateľ z češtiny. - 30. výr. úmrtia |
| **Václavík, Anton**\* 12.07.1891 - Pozlovice (Česko)+ 04.12.1959 - Brno (Česko)Etnograf, múzejník, univerzitný profesor, autor vedeckých prác o ľudovej kultúre na Slovensku. V rokoch 1922-1924 žil a pôsobil v obci Chorvátsky Grob. - 65. výr. úmrtia |
| **Šimonovič, Ján**\* 17.02.1939 - Siladice (Slovensko)+ 21.12.1994 - Bratislava (Slovensko)Slovenský básnik, esejista, prekladateľ, redaktor. Okrem vlastnej tvorby tiež prekladal diela zo španielčiny a ruštiny. Žil v Malinove. - 30. výr. úmrtia |
| **Žák, Kamil**\* 15.04.1932+ 25.12.2009Učiteľ, kultúrny pracovník, autor zbierky básní. Bol učiteľom a potom riaditeľom Základnej školy v Blatnom.- 15. výr. úmrtia |
| **Drgoň, Štefan**\* 27.12.1929 - Malženice (Slovensko)+ 19.03.1981 - Bratislava (Slovensko)Fytopatológ, entomológ a spevák. Pracoval v Ivanke pri Dunaji.- 95. výr. narodenia **Okres Malacky** |
| **Davidová Pappová, Anna**\* 24.08.1927 - Kuchyňa (Slovensko)+ 12.2014Športovkyňa, venovala sa hádzanej a basketbalu. Pochádzala z Kuchyne. Slovenská reprezentantka, prvá majsterka športu v hádzanej. - 10. výr. úmrtia |
| **Kotršová, Naďa**\* 21.04.1927 - Opava (Česko)+ 04.12.2009 - Studienka (Slovensko)Herečka, prekladateľka. Pôsobila v činohre Novej scény Národného divadla v Bratislave a v divadle Astorka. Prekladala divadelné texty. Zomrela v Studienke. - 15. výr. úmrtia |
| **Urbánek, Ferko**\* 30.07.1859 - Vsetín (Česko)+ 10.12.1934 - Bratislava (Slovensko)Dramatik, prozaik, básnik, autor divadelných hier s národnobuditeľským poslaním. Krátko pôsobil v Malackách ako praktikant v lekárni. - 90. výr. úmrtia |
| **Bartoň, Ján**\* 12.12.1819 - Zohor (Slovensko)+ 15.06.1855 - Zohor (Slovensko)Bol učiteľom v Zohore. - 205. výr. narodenia |
| **Rosenbaumová, Eva**\* 01.10.1931 - Bratislava (Slovensko)+ 14.12.1999 - Stupava (Slovensko)Prekladateľka, redaktorka. Bola vedúcou korektorkou v Slovenskom pedagogickom nakladateľstve, redaktorka vydavateľstva Obzor. Prekladala z nemčiny. - 25. výr. úmrtia |
| **Virsík, Karol**\* 25.08.1915 - Malacky (Slovensko)+ 21.12.2009Lekár, pneumológ a geriater. Rodák z Malaciek. Špičkový odborník, viedol Národný ústav tuberkulózy a respiračných chorôb. Autor odborných prác.- 15. výr. úmrtia  |
| **Károlyi, Alojz**\* 08.08.1825 - Viedeň (Rakúsko)+ 26.12.1889 - Palárikovo (Slovensko)Gróf, rakúsko-uhorský diplomat, majiteľ stupavsko-pajštúnskeho panstva.- 135. výr. úmrtia |